深層句構同淺層句構

深層句構同淺層句構係生成文法上用到嘅兩個概念。

簡單噉講，認知科學上有將人腦睇做一嚿曉做資訊處理嘅物體，會喺腦入面將諗緊嘅嘢組織做句子，然後再將句嘢講出嚟，例句
阿明一拳打爆阿蟲塊面。
阿蟲塊面畀阿明一拳打爆。

兩句嘢講出嚟嗰陣好唔同，但意思一樣咁滯。一句嘢實際上講出嚟嗰陣嘅樣係句嘢嘅淺層句構，而句嘢喺腦入面嘅語義表示就反映句嘢嘅深層句構，即係話上面兩句例句淺層句構唔同，但深層句構一樣。

句法學